Coordenadas: 51°28′N 11°58′L﻿ / ﻿51.467, -11.967

Casa de nacemento de Händel. Hoxe día Museo de Händel.
Museo da Prehistória do Land Saxonia-Anhalt (*Landesmuseum für Vorgeschichte*) co Disco de Nebra.
**Halle** é a cidade máis grande do *Bundesland* (estado federal) de Saxonia-Anhalt e a quinta máis grande de Alemaña oriental. Halle atópase no sur do estado federal nas ourelas do río Saale. A cidade é o centro cultural do estado federal e o centro económico de Saxonia-Anhalt do sur.

Historia
--------

O nome de Halle deriva do alemán antigo e quere dicir "sal". As fontes de auga salgada de Halle son produto dunha situación xeolóxica especial, a chamada *falla da praza do mercado* de Halle foi empregada en tempos remotos, como o demostran as novas escavacións arqueolóxicas feitas na área da praza do mercado, que corroboran a importancia do sal para a cidade. O sal era a principal actividade comercial da cidade, como en moitas cidades na Idade Media. Actualmente o sal non representa un comercio importante, mais como proba da súa importancia no pasado, fundouse un museo no chamado *Saline* xunto o río Saale.

August Hermann Francke tivo unha grande influencia e fundou un orfanato no que albergou a máis de 1000 nenos. É coñecido como o fundador do pietismo. Hoxe a área do orfanato é unha cidade escolar onde se atopan diferentes tipos de escolas, institutos e bibliotecas da Universidade, unha biblioteca histórica, unha gardaría de nenos, un museo, unha librería e a Fundación da Cultura da República Federal de Alemaña.

En Halle viviu durante pouco tempo Martiño Lutero; na rúa "Rannische Straße" colocouse unha placa conmemorativa na fachada da casa. A cidade é tamén coñecida por ser a cidade de orixe do baixista da banda Tokio Hotel, Georg Listing.

Na Halle sufriu moitos danos na súa periferia, debido a que no sur da cidade se atopaban as fábricas químicas (Leuna). O centro da cidade case non foi bombardeado e hoxe en día presume de ter o conxunto de edificios catalogados de Alemaña.

Entre 1949 e 1990, Halle formou parte da República Democrática Alemá (RDA).

Economía
--------

Esta cidade tiña no ano 2012 unha taxa de desemprego do 10,3%.
A metalurxia é un sector clave na localidade, como tamén o é a Universidade (Universidade Martiño Lutero de Halle-Wittenberg),
que en 2011 tiña 20.872 estudantes.

Cultura
-------

O famoso compositor de música clásica Georg Friedrich Händel naceu e viviu ata os 18 anos en Halle. Actualmente pódese visitar a súa casa, convertida en museo.

Relixión
--------

A maior parte da poboación de Halle non profesa relixión ningunha. A igrexa evanxélica e a católica teñen presenza formal e histórica. O colexio cristián máis famoso é o Elisabeth-Gymnasium.

Os franciscanos en Halle levan a cabo a tarefa da logoterapia, unha nova terapia desenvolta a finais da segunda guerra mundial, principalmente por superviventes dos campos de concentración.

Cidades irmandadas
------------------

| Cidades irmandadas |
| --- |
| Oulu | Oulu | Finlandia Finlandia | 1972 |
| Linz | Linz | Austria Austria | 1975 |
| Coimbra | Coímbra | Portugal Portugal | 1976 |
| Grenoble | Grenoble |  Francia | 1976 |
| Karlsruhe | Karlsruhe | Alemaña Alemaña | 1987 |
| Hildesheim | Hildesheim | Alemaña Alemaña | 1990 |
| Ufa | Ufa | Rusia Rusia | 1997 |
|  | Jiaxing |  República Popular da China | 2009 |
|  | Savannah | Estados Unidos de América Estados Unidos | 2011 |
|

Lugares de interese
-------------------

* Igrexias dos século XIV e século XVI. Igrexa na Praza do mercado Marktkirche, a catedral, a igrexa de San Mauricio Moritzkirche
* Museos e casa natal de Haendel
* Castelo de Moritzburg
* A fábrica de chocolate máis antiga de Alemaña: Halloren. A especialidade da chocolatería Halloren é o chamado "Halloren Kugel", que é un chocolate recheo de mousse de diferentes sabores.
* Museo da fábrica de sal Saline.
* Praza do Mercado (Marktplatz).

Notas
-----

1. ↑  "Arbeitslosenquote der 15- bis unter 25-Jährigen bezogen auf alle zivilen Erwerbspersonen" (en alemán). Arquivado dende o orixinal o 09 de novembro de 2013. Consultado o 09 de novembro de 2013.
2. ↑  "Halle - Datos y hechos" (en español). 2011. Arquivado dende o orixinal o 27 de abril de 2008. Consultado o 11 de novembro de 2012.
3. ↑  "Retrato de la ciudad de Halle". *Deutsche Welle 14.03.2003* (en español). 2003. Arquivado dende o orixinal o 24/11/2007. Consultado o 07/12/2007.
4. ↑  "Copia arquivada". Arquivado dende o orixinal o 08 de xaneiro de 2017. Consultado o 11 de novembro de 2012.
5. ↑
6. ↑

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Halle*** |

### Outros artigos

* Halle (Westfalia)

### Ligazóns externas

* Páxina web oficial Arquivado 18 de decembro de 2010 en Wayback Machine.

|  |  |
| --- | --- |
| Control de autoridades | 
* Wd: Q2814
* WorldCat
* VIAF: 140480972
* BNF: 11951404m
* BRE: 2341750
* EBID: ID
* GEC: 0032040
* GeoNames: 2911516
* GND: 4023025-9
* HDS: 029431
* LCCN: n79127825
* MusicBrainz: ID
* NKC: ge134201
* OSM: 62638
* SUDOC: 027484335

 |